ΓΡΑΠΤΗ ΕΡΩΤΗΣΗ P-1264/02

υποβολή: Luigi Vinci (GUE/NGL) προς την Επιτροπή

(24 Απριλίου 2002)

Θέμα: Επαναλειτουργία της σήραγγας του Λευκού Όρους

Η απόφαση — πουποστηρίζεται από την Ευρωπαϊκή Επιτροπή — να επιτραπεί η επιστροφή των φορτηγών αυτοκινήτων διεθνών μεταφορών στη σήραγγα του Λευκού Όρους θα προκαλέσει οπωσδήποτε πλήθος οχλήσεων και ρυπάνσεων. Η λύση πουποστηρίζει η Επιτροπή βλάπτει το γενικό συμφέρον όλης της Ευρώπης και φαίνεται ότι η απόφαση αυτή βρίσκεται σε πλήρη αντίφαση με διάφορους προσανατολισμούς που χαράχθηκαν πρόσφατα από την Ευρωπαϊκή Ένωση.

Με ποιο τρόπο συμβιβάζεται η απόφαση για επαναλειτουργία της σήραγγας του Λευκού Όρους και ρυθμό διέλευσης περίπου 6 000 φορτηγών αυτοκινήτων την ημέρα με τις δεσμεύσεις που ανέλαβε η Ευρωπαϊκή Ένωση για τα ζητήματα του περιβάλλοντος όπως:

- η απόφαση κύρωσης του πρωτοκόλλου του Κιότου που επιβάλλει μείωση κατά 8 % των εκπομπών CO2 στην Ευρωπαϊκή Ένωση·

- η Συνθήκη του Άμστερνταμ που καθορίζει ως κατά προτεραιότητα στόχο τη βιώσιμη ανάπτυξη·

- η στρατηγική της βιώσιμης ανάπτυξης που εγκρίθηκε από τους αρχηγούς κρατών και κυβερνήσεων στο Γκέτεμποργκ τον Ιούνιο 2001, που τάσσεταιπέρ της ένταξης του περιβαλλοντικού προβληματισμού σε όλες τις πολιτικές της Ένωσης·

Κανένας σοβαρός λόγος δεν μπορεί να δικαιολογήσει την ασφυξία των αλπικών κοιλάδων που προκαλεί αμείλικτα η οδική κυκλοφορία ενώ τα 30 % των φορτηγών κινούνται κενά, το κόστος της οδικής κυκλοφορίας είναι ανώμαλα χαμηλό και η σιδηροδρομική εναλλακτική λύση βρίσκεται σε ευρύτατα χαμηλή χρήση, χωρίς να αναφερθούμε για την καθυστέρηση της εφαρμογής των ποτάμιων και θαλάσσιων λύσεων.

Πώς φρονεί η Επιτροπή ότι θα αντιμετωπίσει την προοπτική που αναγγέλλεται από το Λευκό Βιβλίο με ένα διπλασιασμό της διοδεύσεως των εμπορευμάτων διαμέσου των Άλπεων, με ορίζοντα το έτος 2020·

Κοινή απάντησητου κ. de Palacio εξ ονόματος της Επιτροπήςστις γραπτές ερωτήσεις P-1264/02 και E-1276/02

(5 Ιουνίου 2002)

Η επαναλειτουργία της σήραγγας του Λευκού Όρους θα αποκαταστήσει μια ζωτική δίαυλο επικοινωνίας της Γαλλίας με την Ιταλία, περιορίζοντας τους κινδύνους και τις περιβαλλοντικές οχλήσεις που είναι αποτέλεσμα της κυκλοφορίας φορτηγών, που σήμερα εκτρέπονται προς τις κοιλάδες la Maurienne και Susa, οι κάτοικοι των οποίωνφίστανται (τις οχλήσεις) εξ ολοκλήρου. Οι όροι κυκλοφορίας οι οποίοι θα είναι κατά πολύ αυστηρότεροι σε σχέση με αυτούς που ίσχυαν πριν από την τραγική πυρκαϊά του 1999· θα επιτρέπουν τον αυτόματο περιορισμό του αριθμού των βαρέων φορτηγών στον άξονα του Λευκού Όρους, εξισορροπώντας την κίνηση μεταξύ των δύο σηράγγων (του Λευκού Όρους και του Frjus) και αυξάνοντας την ασφάλεια.

Ωστόσο, η εκ νέου λειτουργία δεν συνιστά, επ'ουδενί, μακροπρόθεσμη λύση. Αυτή συνίσταται σε ένα συνεκτικό σύνολο μέτρων, όπως αυτό που περιγράφεται στη Λευκή Βίβλο για την ευρωπαϊκή πολιτική μεταφορών με ορίζοντα το έτος 2010: Η ώρα των επιλογών(1) και που αναμένεται, μεταξύ άλλων, να αποδώσει μία βιώσιμη προοπτική για την διαμετακόμιση μέσω των Άλπεων.

Η Επιτροπή θεωρεί ότι αποτελεί απόλυτη προτεραιότητα, για τον έλεγχο της οδικής κυκλοφορίας στην περιοχή των Άλπεων, η αυξημένη προσφυγή σε τρόπους μεταφοράς που σέβονται περισσότερο το περιβάλλον, ειδικότερα δε στις σιδηροδρομικές μεταφορές. Η εναλλακτική αυτή προοπτική συναρτάται με σειρά όρων. Εάν η ορθολογικότερη χρήση τωνφιστάμενων σιδηροδρομικώνποδομών αποτελεί — όπωςπογραμμίζει το Αξιότιμο Μέλος του Κοινοβουλίου — ένα πρώτο κρίσιμο βήμα, αυτό δεν επαρκεί, δεδομένης της κατάστασης στην οποία βρίσκονται σήμερα οι σιδηροδρομικές μεταφορές. Η αναγωγή τους σε εναλλακτική, ανταγωνιστική δυνατότητα έναντι των διευρωπαϊκών οδικών μεταφορών, συναρτάται με την αισθητή βελτίωση των παρεχόμενωνπηρεσιών. Αυτός είναι ο λόγος για τον οποίο η Επιτροπή εξέδωσε, στις αρχές του έτους, την ανακοίνωση Για έναν ολοκληρωμένο ευρωπαϊκό σιδηροδρομικό χώρο(2) συνοδευόμενη από δεύτερη δέσμη προτάσεων στον τομέα των σιδηροδρομικών μεταφορών, οι οποίες αναμένεται να συμβάλουν στην επίτευξη του φιλόδοξου αυτού στόχου.

Εξάλλου, στον τομέα τωνποδομών, η Επιτροπήποστηρίζει — πολιτικά και χρηματοδοτικά — τηνλοποίηση και θέση σε λειτουργία, το συντομότερο δυνατόν, των δύο διαλπικών σιδηροδρομικών αξόνων που ήδη περιλαμβάνονται στις κατευθύνσεις για το διευρωπαϊκό δίκτυο μεταφορών, δηλαδή τον άξονα Λυών-Τουρίνο και τον άξονα του Μπρέννερ. Στο πλαίσιο αυτό η Επιτροπήπέβαλε, επίσης, πρόταση για την αύξηση του ποσοστού χρηματοδότησης των διασυνοριακών σιδηροδρομικών έργων σε ευαίσθητες ζώνες όπως είναι οι Άλπεις(3).

Εξάλλου, στη Λευκή Βίβλο, η Επιτροπή προτείνει τη δημιουργία νέου κοινοτικού πλαισίου για την τιμολόγηση τωνποδομών, ούτως ώστε να αντανακλάται αποδοτικότερα το εξωτερικό κόστος των διαφόρων τρόπων μεταφοράς, γεγονός που προσδοκάται να συμβάλει αποφασιστικά σε μια καλύτερη ρύθμιση των διαλπικών κυκλοφοριακών ροών. Οι νέοι αυτοί κανόνες, αναμένεται, εξάλλου, να επιτρέψουν την επίτευξη πρόσθετων εσόδων που θα συνέβαλλαν στη χρηματοδότηση των διαλπικών σιδηροδρομικών γραμμών.

Εξάλλου, η Επιτροπή θεωρεί ότι η αυξημένη χρήση των θαλάσσιων και ποτάμιων μεταφορών πρέπει να ενθαρρυνθεί, ούτως ώστε να συμβάλει στη διαμετακομιστική κίνηση δια μέσου των Άλπεων. Η στροφή προς φιλικότερους προς το περιβάλλον τρόπους μεταφοράς προϋποθέτει τη βελτίωση της ποιότητας των παρεχόμενων λιμενικώνπηρεσιών, ιδίως στους λιμένες της Μεσογείου. Το νέο πρόγραμμα ενίσχυσης της διατροπικότητας Marco Polo αναμένεται, μεταξύ άλλων, να συμβάλει στη βελτίωση των επιδόσεων των θαλάσσιων μεταφορών μικρών αποστάσεων, προκειμένου να καταστούν ένας πειστικός ανταγωνιστής των οδικών μεταφορών.

Το σύνολο των εν λόγω μέτρων είναι σύμμορφο με τη στρατηγική αειφόρου ανάπτυξης που η Επιτροπή θεωρεί ως μια από τις κυριότερες προτεραιότητές της και η οποία προβάλλεται ευρέως στη Λευκή Βίβλο για τις μεταφορές.

(1) COM(2001)370 τελικό.

(2) COM(2002)18 τελικό.

(3) ΕΕ C 75 E της 26.3.2002.